食蕁
作者：釋慧空
朝代：宋

paragraphs: 朔風吹雪排疏櫺，敲冰汲水淘香秔。
前村老樵餽法供，深壑病夫精勤誠。
聃聃黄耳擁秀色，不約春氣鍾柴荆。
隆隆沙鐺漚起滅，點點釜口風雨爭。
嚴行禁謁戒俗客，約束從事煩庖丁。
老饕寓意前具辦，宿衲得路豐頤赬。
中林雪月皎戶牖，一飽對榻雙眸明。
五侯之家政自醉，我因欲臥聽松聲。